Item henrick de ruyssche woenende te bierbeke in teg heeft
uutgegeven en bekend dat hij uutgegeven heeft voe hem zijn
erfgenamen ende nacomelingen henricken de greve zoen
arnds wilen de greve van pellenberch zijnen erfgename
en nacomelingen de goede hier na bescreven inde pchie
van bierbeke gelegen aenden aenhouw ald Te weten
een hof metten woenigen stallen schue hove bogarde wynnen
lande heyde waten en anden zijnen toebeh deen aen
dand renende tuschen den monckcouthe de velpen
strate de goede jans ruysschers brueds svoirs henricks
ruysschers de plaetse geheten den aenhouw de goede vranx
van maerbeke en neven de goede jans scheye gelijc en
welke goede
alsoe verre de voirs henrick de ruyssche de selve goede
houden es in erfdome vanden abdt sgoidshuis van
vyleer erflic te houden en te besitten opten last
dair voe uutgaende te weten eenen peninck en eene cap
erfchijs vier en half muddencorens d maten va loeven
erflix pachts den voirs goidshuise van vyleer een mudde
rogs pacht en mate voirscr den grooten beghijnhove te
rogs
loeven een half mudde corens oic pacht en mate voirg
vrancken va maerbeke en marien smoeysers ten gewoenliken
tide en behoirlik plaetsen te betalen en te leven Ende
voirtaen op and half mudde rogs goets en payabels
met wane en veden wail bereidt d maten van loeve
erflix pachts alle jare tste andriesmesse apls te
betalen en te loeven oft te bierbeke dairt den voirs henr
de ruyssche gelieven sal gelevt te hebben te leven den
selven henr en zijnen nacomelingen teeuwigen dage
En voirt op te vorwerden en condicien hier na bescreve
te weten dat de voirs henrick de ruyssche en zijn wijf
hoer beid leefdaghe hebben en behouden zelen de helicht
van allen den oefte op te voirs goede wassende dwelc zij